6. ТРАНСПОРТНА ПОЛИТИКА

31985 R 3821: Регламент (ЕИО) № 3821/85 на Съвета от 20 декември 1985 г. относно записващо оборудване, използвано в автомобилния транспорт (ОВ L 370, 31.12.1985 г., стр. 8), последно изменен с:

- 32002 R 1360: Регламент (ЕО) № 1360/2002 на Комисията от 13.6.2002 г. (ОВ L 207, 5.8.2002 г., стр. 1).

Чрез дерогация от член 3, параграф 1 от Регламент (ЕИО) № 3821/85, изискването за монтиране и използване на записващо оборудване в превозни средства, регистрирани за автомобилен превоз на пътници или стоки не се прилага в Латвия до 1 януари 2005 г. по отношение на превозни средства, регистрирани преди 1 януари 2001 г. и занимаващи се изключително с вътрешно транспортни дейности. Шофьорите на такива превозни средства записват пътните си часове и почивки като използват личен бордов дневник.

2. 31993 R 3118: Регламент (ЕИО) № 3118 на Съвета от 25 октомври 1993 г. относно условията, при които чуждестранни превозвачи могат да извършват автомобилни транспортни услуги на територията на една държава-членка (ОВ L 279, 12.11.1993 г., стр. 1), последно изменен с:

- 32002 R 0484: Регламент (ЕО) № 484/2002 на Европейския парламент и на Съвета от 1.3.2002 г. (ОВ L 76, 19.3.2002 г., стр. 1).

а) чрез дерогация от член 1 от Регламент (ЕИО) № 3118/93 и до края на втората година след датата на присъединяване, превозвачи, установени в Латвия се изключват от извършване на автомобилни транспортни услуги в другите държави-членки, а превозвачи, установени в останалите държави-членки се изключват от извършване на автомобилни транспортни услуги в Латвия.

б) преди края на втората година след датата на присъединяване, държавите-членки уведомяват Комисията дали ще удължат този срок с максимум две години или занапред ще прилагат изцяло член 1 от регламента. При липсата на такова уведомление се прилага член 1 от регламента. Само превозвачи, установени в тези държави-членки, в които член 1 от регламента се прилага, могат да извършват автомобилни транспортни услуги в тези държави-членки, в които член 1 също се прилага;

в) преди края на четвъртата година след датата на присъединяване, при сериозни затруднения или опасност от такива на националния пазар на автомобилни транспортни услуги, държавите-членки, в които член 1 от регламента не се прилага по силата на параграф б) по-горе, уведомяват Комисията дали ще удължат този срок с максимум една година или занапред ще прилагат член 1 от регламента. Само превозвачи, установени в тези държави-членки, в които член 1 от регламента се прилага, могат да извършват автомобилни транспортни услуги в тези държави-членки, в които член 1 също се прилага.

г) докато член 1 от регламента не се прилага изцяло във всички държави-членки, тези държави-членки, в които член 1 от регламента се прилага по силата на параграфи б) или в) по-горе могат да прибягнат до процедурата, описана по-долу.

Когато държава-членка, посочена в предходната алинея, изпитва сериозни затруднения на националния си пазар или части от него вследствие на каботаж или каботажът допринася за такива затруднения като сериозен излишък на предлагане спрямо търсене или опасност за финансовата стабилност или оцеляване на значителен брой предприятия за автомобилни транспортни услуги, тази държава-членка уведомява Комисията и останалите държави-членки за това и им предоставя всички релевантни данни. Въз основа на тази информация държавата-членка може да поиска Комисията да спре изцяло или частично прилагането на член 1 от регламента с цел възстановяване на ситуацията до нормалното.

Комисията разглежда ситуацията въз основа на данните, предоставени от съответната държава-членка и решава до един месец след получаване на искането за необходимостта от приемането на защитни мерки. Прилага се процедурата, постановена във втора, трета и четвърта алинея на параграф 3, както и параграфи 4, 5 и 6 на член 7 от регламента.

В извънредни и изключителни случаи държава-членка, посочена в първа алинея по-горе, може да прекрати прилагането на член 1 от регламента, след което да изпрати обосновано уведомление до Комисията;

д) докато член 1 от регламента не се прилага по силата на алинеи а) до в) по-горе, държавите-членки могат да регулират достъпа до автомобилните си транспортни услуги чрез прогресивна размяна на разрешителни за каботаж въз основа на двустранни споразумения. Това може да включва и възможност за пълна либерализация.

е) Действието от прилагането на параграфи а) до г) не води до по-ограничителен достъп до автомобилни транспортни услуги в сравнение с този, преобладаващ към датата на подписване на Договора за присъединяване.

3. 31996 L 0026: Директива 96/26/ЕО на Съвета от 29 април 1996 г. за достъп до професията на автомобилен превозвач на стоки и автомобилен превозвач на пътници и взаимно признаване на дипломи, удостоверения и други официални документи за правоспособност, имащи за цел да улеснят упражняването на правото на свобода тези превозвачи да се установят за осъществяване на вътрешни и международни превози (ОВ L 124, 23.5.1996 г., стр. 1), последно изменена с:

- 31998 L 0076: Директива 98/76/ЕО на Съвета от 1.10.1998 г. (ОВ L 277, 14.10.1998 г., стр. 17).

До 31 декември 2006 г., член 3, параграф 3в) от Директива 96/26/ЕО не се прилага в Латвия по отношение на транспортни предприятия, занимаващи се изключително с вътрешен автомобилен превоз на стоки и пътници.

Наличният капитал и резерви на тези предприятия постепенно достигат минималните ставки, постановени в този член в съответствие със следната схема:

- до 1 януари 2004 г. предприятията трябва да имат наличен капитал и резерви от EUR 3000 за всяко превозно средство или EUR 150 за всеки тон от максимално разрешеното тегло на автомобилите за превоз на стоки, използвани от предприятието, или EUR 150 за всяко място от превозните средства за превоз на пътници, използвани от предприятието, която от сумите е по-ниска;

- до 1 януари 2005 г. предприятието трябва да разполага с наличен капитал и резерви от най-малко EUR 6750, ако се използва едно единствено превозно средство, и най-малко EUR 3750 за всяко допълнително превозно средство.

--------------------------------------------------